home

= = =Perusopetuksen vieraiden kielten opetuksen kehittämishanke = Turun normaalikoulun perusopetuksen vieraiden kielten hanke on saanut rahoitusta Opetusministeriöltä. Hankkeemme on osa valtakunnallista, Opetushallituksen koordinoimaa hanketta, jonka tavoitteena on vieraiden kielten opetuksen kehittäminen perusopetuksessa vuosina 2009 - 2012.

- **Turvaamme tarjottavien A2- B2 kielten ruotsin, saksan ja ranskan sekä venäjän opiskeluryhmien syntymistä** mm. tiedotusta tehostamalla, pitämällä eri kielten kerhoja, viemällä kielten opiskelun ilmapiiriä jo päiväkotilasten pariin ja innostavaa opetusmateriaalia luomalla. Etäopetusmahdollisuuksia lähikuntien kanssa voidaan käyttää hyväksi A2-ryhmien perustamisessa. Etäopetusta voidaan soveltaa perusasteella myös esim. B2-kielissä ja maahanmuuttajan omakielisessä opetuksessa. - **Koulutetaan opettajia oppilasta motivoiviin työtapoihin ja opetellaan hyödyntämään tieto- ja viestintäteknologiaa myös perusopetuksessa.** Koulutusta annetaan mm. SmartBoardin, Sanako Lab:in ja sosiaalisen median hyödyntämiseen. Koulutusta suunnitellaan yhdessä lähikuntien opettajien kanssa. Koulutuksen aikana tuotettua materiaalia jaetaan verkossa kaikkien käyttöön, jotta hyvät tehtävät ja käytänteet voisivat levitä. - **Hankitaan perusopetuksen vieraiden kielten tarpeeseen lisää teknologiaa**, esim. vaunu, jossa 10 kannettavaa tietokonetta. Varustellaan yksi luokkatila nimenomaan pienehköjen A2-/B2-kielten tarpeita ajatellen. **-Panostetaan omakielisten opettajien koulutukseen**, jotta omakielinen opetus soveltuisi paremmin suomalaiseen kouluun ja opetuksen didaktinen taso nousisi. Pedagogisen osaamisen vahvistamisen lisäksi kannustetaan oman materiaalin tekoon ja jakamiseen muioden kanssa. Näiden toimenpiteiden avulla pyritään takaamaan nuorille tasapuoliset mahdollisuudet oppia omaan äidinkieltään, suomea ja lisäksi vielä kahta vierasta kieltä. Omakielisten opettajien täydennyskoulutuksessa on tarkoitus tehdä yhteistyötä yliopiston, Turun kaupungin ja lähikuntien kanssa. **- Toimitaan yhteistyössä koulun S2- opettajien kanssa**, jotka otetaan toimintaan mukaan. Tavoitteena selkiyttää S2 -opetuksen tavoitteita ja opetussuunnitelmaa ottaen huomioon toisen/vieraan kielen opetussuunnitelmat ja saadut kokemukset kaksikielisestä opetuksesta. -**Laajennetaan Eurooppalaisen kielisalkun käyttöä koskemaan S2 -kielen opettajia ja opiskelijoita.**
 * Koulumme hankkeessa on mm. seuraavia painotuksia: **

Koulutukseen ja opetuksen kehittämiseen pyydetään mukaan myös harjoittelijoita, jotta hankkeen vaikutus olisi mahdollisimman laaja. Hankkeen puitteissa vahvistetaan yhteistyötä niin Turun kaupungin koulutoimen, naapurikuntien koulujen kuin yliopistonkin kanssa.

Hankkeen koordinaattoreina normaalikoulussa toimivat Leena Laippala, Marja Toivola ja Katrina Vartiainen

Lisää kansallisesta hankkeesta Opetushallituksen sivuilta


 * KIELITIVOLI**